સૌ પ્રથમ બગસરામાં બગીચો આ જગ્‍યા ઉપર બનાવવામાં આવેલ જેથી વર્ષો પહેલા લોકો અહીંયા આવતા હતાં. શ્રાવણમાસમાં દર સોમવારે આ મંદિરનો લોકમેળો ભરાય છે. ભાદરવી અમાસે પિતૃઓને માટે પિતૃતર્પણ કરવા માટે ગામના લોકો અહીંયા આવે છે. મંદિરની દેખરેખ માટે રાત્રીના એક પગી 11 માસમાં કોન્‍ટ્રાકટ બેજ પર દેખરેખ રાખે છે. નાના બાળકો માટે હિંચકા, લપસણી, વિશાળ ગ્રાઉન્‍ડ, લોકોને બેસવા માટેના બાંકડા, દેશી કુળના વૃક્ષો આવેલ છે સાંતલડી નદીના કાઠે જ આ કુદરતી વાતાવરણમાં ભુતનાથ મહાદેવ બિરાજી રહયા છે તેમજ સાંતલડી નદી ઉગમણી ચાલતી હોવાથી ગંગાજી જેટલું જ મહત્‍વ ધરાવે છે. મંદિરના જીર્ણોઘ્‍ધાર પૂજન પૂ.જીવરાજબાપુ, પૂ. વિશ્‍વાસુબાપુના વરદ્દ હસ્‍તે તા.22-8-1997 માં કરવામાં આવેલ. જયારે મંદિરનું લોકાર્પણ તા.20/4/2008 માં થયેલું હતું.